
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,900 στρεμμάτων στη θέση Ρεβί- 
θες του Δήμου Λίμνης Ν. Εύβοιας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου των Η.Σ.Α.Π. (Ηλε¬ 
κτρικοί Σιδηρόδρομοι Αθηνών - Πειραιώς) και του επιβατικού 
σταθμού που βρίσκεται εντός του ρυμοτομικού σχεδίου Πειραιά 
(Ν. Αττικής) και καθορισμός ειδικών όρων και περιορισμών δό¬ 
μησης αυτού. 2 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου Πατρών (Ν. Αχαΐας) επί των οδών Ευνάρ- 
δου και Παπαδιαμαντοπούλου και καθορισμός ειδικών όρων και 


περιορισμών δόμησης αυτού. 3 

Τροποποίηση του ρυμοτομικού σχεδίου της πόλης Καβάλας στην 
οδό Φιλώτα Φ.Π. 15. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1805 (1) 

Κήρυξη αναδασωτέας έκτασης 1,900 στρεμμάτων στη θέση Ρεβίθες 
του Δήμου Λίμνης Ν. Εύβοιοες. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70 και την 550/16.1.1986 απόφαση του Νομάρχη Εύβοιας 
«Περί αναθέσεως αρμοδιοτήτων υπογραφής υπηρεσιακών εγγρά¬ 
φων». 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «Περί Προστασίας των δασών και 
των δασικών εν γένει εκτάσεων της χώρας» και ειδικότερα: α) του άρ¬ 
θρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας α) 160417/1180/ 
8.7.1980, β) 182447/3049/24.9.1980. 

5. Την Ηβ/1635/3.7.92 αναφορά του Δασαρχείου Λίμνης περί κη- 
ρύξεως αναδασωτέας έκτασης 1,900 στρεμμάτων στη θέση Ρεβίθες του 
δημοσίου δάσους δήμου Λίμνης που κάηκε την 14.3.92, αποφασί¬ 
ζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους και την προστασία και ανάπτυξη της δασικής βλάστησης με φυ¬ 
σική αναγέννηση την έκταση των ενός στρέμματος και εννεακοσίων χι¬ 
λιοστών του στρεμ. 1,900 που βρίσκεται στην θέση Ρεβίθες δήμου Λί¬ 
μνης Ν. Εύβοιας, και προσδιορίζεται από τα στοιχεία ΑΒΓ ΔΕΖΗΘΙ 
Α και έχει όρια: 

Ανατολικά: Δημόσιο δάσος Λίμνης. 

Δυτικά: Δημόσιο δάσος Λίμνης. 

Βόρεια: Ελαιόκτημα. 

Νότια: Ελαιόκτημα. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 17 Ιουλίου 1992 

Με εντολή Νομάρχη 
Ο Δ/ντής Δασών κ.α.α. 

ΕΛΕΥΘΕΡΙΟΣ ΑΝΔΡ. ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 74144/4425 (2) 

Χαρακτηρισμός ως διατηρητέου του κτιρίου των Η.Σ.Α.Π. (Ηλεκτρικοί 

Σιδηρόδρομοι Αθηνών - Πειραιώς) και του επιβατικού σταθμού που 

βρίσκεται εντός του ρυμοτομικού σχεδίου Πειραιά (Ν. Αττικής) και 

καθορισμός ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 ΓΟΚ και άλλες σχετικές διατάξεις» (Α' 91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 31.1.1992 αιτιολογική έκθεση της Δ/νσης Πολεοδομι- 
κού Σχεδιασμού - Τμήμα Παραδοσιακών Οικισμών, 

5. Την από 3.3.1992 σύμφωνη γνώμη της ενδιαφερομένης Εται¬ 
ρείας «Ηλεκτρικοί Σιδηρόδρομοι Αθηνών - Πειραιώς» Α.Ε., αποφασί¬ 
ζουμε: 

1. Χαρακτηρίζεται ως διατηρητέο το κτίριο των Η.Σ.Α.Π. (Ηλεκτρι¬ 
κοί Σιδηρόδρομοι Αθηνών - Πειραιώς) και του επιβατικού σταθμού που 


βρίσκεται εντός του ρυμοτομικού σχεδίου Πειραιά (Ν. Αττικής) επί της 
Ακτής Καλλιμασιώτη και της πλατείας Λουδοβίκου, φερόμενο ως ιδιο¬ 
κτησία της Εταιρείας «Ηλεκτρικοί Σιδηρόδρομοι Αθηνών - Πειραιώς 
Α.Ε.» (Η.Σ.Α.Π.), όπως φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 74144/ 
1992 πράξη του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση και γενικά 
κάθε επέμβαση για λόγους λειτουργικούς, εφόσον δεν αλλοιώνεται ο αρ¬ 
χιτεκτονικός χαρακτήρας του διατηρητέου κτιρίου. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για την χρηση 
των χώρων του. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, στον επιβατικό σταθμό και στον περιβάλλοντα χώρο 
του, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Ιουλίου 1992 

Με εντολή Υφυπουργού 
Ο Γενικός Γραμματέας 
Β. ΚΟΡΚΟΛΟΠΟΥΛΟΣ 

Α ρί 6. 73094/4219 (3) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου Πατρών (Ν. Αχαΐας) επί των οδών Ευνάρδου και 

Παπαδιαμαντοπούλου και καθορισμός ειδικών όρων και περιορι¬ 
σμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 ΓΟΚ και άλλες σχετικές διατάξεις» (Α’ 91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β’ 858). 

4. Την από 6.3.1992 αιτιολογική έκθεση της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

5. Την από 10.4.1992 σύμφωνη γνώμη της ενδιαφερομένης Έφης 
Ιωαννίδου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου Πατρών (Ν. Αχαΐας), επί των οδών Ευνάρδου και 
Παπαδιαμαντοπούλου, φεράμενο ως ιδιοκτησία Έφης Ιωαννίδου, όπως 
φαίνεται με μαύρη διαγράμμιση στο σχετικό πρωτότυπο διάγραμμα σε 
κλίμακα 1:100, που θεωρήθηκε από τον Προϊστάμενο της Δ/νσης Το¬ 


πογραφικών Εφαρμογών με την 73094/1992 πράξη του και που (αντί¬ 
τυπό του σε φωτοσμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση, η εσωτερική διαρρύθμιση και γενικά κάθε επέμβαση 
για λόγους λειτουργικούς και στατικούς στο διατηρητέο κτίριο εφόσον 
δεν (αλλοιώνεται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση των 
αναγκαίων επιγραφών, περιορισμένων διαστάσεων που πληροφορούν 
για την χρήση του. 

5. Αίτηση για προσθήκη στο διατηρητέο κτίριο αποστέλλεται από την 
οικεία Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με γνωμοδότηση 
της Επιτροπής Πολεοδομικού και Αρχιτεκτονικού Ελέγχου (Ε.Π.Α.Ε.) 
για ειδική ρύθμιση σύμφωνα με τις διατάξεις του άρθρου 4 παρ. 2 του 
Ν. 1877/1985 περί ΓΟΚ εφόσον δεν παραβλάπτεται το διατηρητέο 
κτίριο. 

6. Για οποιαδήποτε επέμβαση στο εξωτερικό και εσωτερικό του κτι¬ 
ρίου, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Ιουλίου 1992 

Με εντολή Υφυπουργού 
Ο Γενικός Γραμματέας 
Β. ΚΟΡΚΟΛΟΠΟΥΛΟΣ 

Αριθ. 7236/οιχ. (4) 

Τροποποίηση του ρυμοτομικού σχεδίου της πόλης Καβάλας στην οδό 
Φιλώτα Φ.Π. 15. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων χαι χωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α’/5.6.1986) έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 

μ«ρχ*«· 

4. Την 2518/7.3.89 (ΦΕΚ 163Δ'/17.3.89) απόφαση Νομάρχη 
Καβάλας για την αναθεώρηση του σχεδίου της πόλης Καβάλας. 


5. Την υπ’ αριθμ. 564/1991 απόφαση του Δημ. Συμβουλίου Καβά¬ 
λας. 

6. Την υπ’ αριθμ. 8/219/25.5.1992 γνωμοδότηση του Συμβ. 
Χ.Ο.Π. Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου της πόλης 
Καβάλας στην οδό Φιλώτα όπως φαίνεται στο συνημμένο στην από¬ 
φαση διάγραμμα που θεωρήθηκε από τον Πρ/νο ΤΠ και ΠΕ Ν. Καβά¬ 
λας. 

2. Η απόφαση αυτή με το διάγραμμα να δημοσιευθεί στην Εφημερίδα 
της Κυβερνήσεως και ισχύει από την ημέρα της δημοσίευσης. 

Καβάλα, 16 Ιουνίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 







